**ПЛАН**

**ЗА РАЗВИТИЕ ДЕЙНОСТТА НА ЧИТАЛИЩЕТО ПРЕЗ 2021 ГОДИНА**

**І.Въведение**

Годишната програма за развитие на читалищната дейност на

**НЧ”Илия Добрев 1899” за 2021г** е разработена на основание чл.26а, ал.1 от Закона за народните читалища и Устава на читалището.

Тази програма обобщава най-важните моменти в работата на читалището -укрепване, модернизиране и развитие в общодостъпно място за местната общност.

Ще се работи за създаване на условия за превръщането му в информационно-образователен център и утвърждаване ценностите на гражданското общество.

**ІІ. Стратегически цели и задачи**

Читалищата са първите културни институти в България, създадени още преди Освобождението. Те са изконни носители на българския дух и култура през вековете. Народните читалища носят в себе си нематериалното културно наследство, традиции, образование, възпитание и благотворителност, които са в основата на тяхната дейност в полза на обществото. Тяхната задача е да откликват на нуждите на местното население (като приоритетно да работят с и за подрастващото поколение), да участват активно в обществения живот и да бъдат притегателни културно-образователни и информационни центрове.

**ІІІ. Анализ на ресурсите.**

Новите предизвикателства са фактор, който стои пред читалищата. Те ще спомогнат да станат по-добро място за неформално образование, традиционна култура, достъп до информация, разпространение на книги и др. за всички възрасти от населението. Включването и реализацията на услуги в социалната сфера и изграждане на информационни мрежи ще спомогнат за навлизането на инициативата „Учене през целия живот”, която да изпълни със съдържание новата мисия на читалището.

Сериозно внимание ще бъде отделено и на подрастващите поколения с реализирането на образователни програми по места – срещи с книгата, здравни беседи, интерактивни игри, образователни и развлекателни инициативи.

Анализирайки и обобщавайки резултатите от дейността на читалището в с.Манастир, стигаме до извода, че то е основен фактор в развитието на местната култура и образование и получаване на информация. Реализираните мероприятия и инициативи в областта на библиотеката и читалището са в полза за обществеността и неговото развитие. Нещо повече-целите и задачите са насочени към тяхното израстване свързани с новите предизвикателства за активиране на гражданското общество. Проявите, които осъществяват не са затворени само за членовете на читалищата и самодейците, а за хората от различни възрасти и социално положение. Те все повече ще променят своя облик с модернизирането си за укрепването на читалищната дейност. Така ще допълнят своите услуги и разнообразят дейността си с нови инициативи.

Ще продължат и бъдещите партньорства между читалищата, културните и образователни институции, местните власти , неправителствени организации, бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области (стимулиране на читалищни дейности, формиране на читалището като място за общуване и контакти, дарителски акции, социална и културна интеграция на различни социални общности, изграждане на информационни центрове, участие в проекти и програми).

**ІV. Основни дейности**

***1.Библиотечна дейност***

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като библиотекаря обръща внимание за привличането на нови читатели сред младите хора, за създаване на трайни навици за четене и получаване на знания и умения. С навлизането на информационните технологии компютрите стават все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия са насочени към:

- превръщането и утвърждаването на библиотеката в информационно – образователен център за хората от различните възрасти;

- попълване и обогатяване на библиотечните фондове с нови и интересни заглавия от различни области на знанието;

- популяризиране на книгата и четенето на хартиен носител, включване на библиотеката в седмицата на детската книга и изкуствата за деца, разширяване на инициативата „Маратон на четенето“ в кампания „Голямото четене”.

С помощта на Програма „Глобални библиотеки” на фондация Бил и Мелинда Гейтс и с подкрепата на Община Провадия, е оборудвана читалищната ни библиотека, която предоставя безплатни услуги и информация чрез Интернет за местната общност.

***2. Развитие на любителското художествено творчество***

Читалището в с.Манастир има утвърдени културни традиции в това направление. Опазването на нематериалното наследство (песни, танци, поговорки, мелодии, фотоси, материали) изисква постоянство и много труд за издирване и защита на носителите на съответните знания и умения, с цел да се насърчи тяхното участие в процеса на приемственост, запазване и популяризиране историята на родния край и краеведческата дейност. Местното читалище трябва да бъде една от най-активните страни, допринасяща съществено за съхраняването на образците на нематериалното културно наследство и съпътстващите алтернативни услуги и атракции.

Усилията ни са насочени и в разкриване на нови форми за откриване и изява на творческите заложби у децата и възрастните, чрез участието им в читалищни състави - вокални групи, танцови състави, групи за изворен фолклор, групи за стари градски песни и др.

Участниците в любителските художествени състави, идващи напълно доброволно задоволяват определени свои потребности. Но техните художествени изяви на сцената са важна част при формирането на културното пространство в обществото.

Насърчаването и стимулирането на творческото индивидуалните изпълнители да става чрез конкурси, изложби, събори-надпявания и обявяване на спечелените награди от тях. Особено внимание да се отдели за подпомагане обучението и развитието на млади таланти. Не случайно групите за автентични песни имат много награди, които са получили за упорития си труд и желание за популяризиране на българските традиции и идентичност.

Активното участие на любителските състави и индивидуални изпълнители във фестивали, конкурси, събори са критерий за добре свършена работа, за приобщаване на талантите и тяхната реализация и насърчаване на техния труд. Но с въвеждането на такси за участие една част от читалищата гостуват с художествените групи на свои колеги (на принципа разменни начела) и изявяват талантливите самодейци. Така програмата става по-разнообразява, изискваща минимални финансови ресурси.

***3. Културно - масова работа***

Основните дейности, които читалището извършва, са обвързани с планове за работа-библиотечна, читалищна, образователна, информационна, културна, художествено-творческа.

Затова в културния календар на читалището за 2020 г. бяха включени инициативи и прояви, чийто организатори и участници е читалището, както и прояви, в които Общината се явява като партньор.

Най значими и интересни са: Бабинден,Трифон Зарезан, Тодоровден, тематични празненства по повод празници, 8-ми март-Деня на жената, Великденски празници-Най-дългото манастирско хоро-Среща на поколенията, 24 май-Деня на българската просвета и култура, ,Коледните и Новогодишни празници и др.

***4.Работа по проекти***

За да продължи да се развива културния живот в с.Манастир е необходимо координирано сътрудничество между културните институти в общината,читалищата от съседните села и използване възможността за кандидатстване по различни програми с проекти за финансиране на дейноста му. С тяхна помощ читалището ще допринесе за задоволяване на определени обществени потребности.

**V. Дейности по програмата за 2020г.**

|  |  |  |  |  |
| --- | --- | --- | --- | --- |
| ***№ по ред*** | ***Дейности*** | ***Срок*** | ***Отговорник*** | ***Необходими финансови средства*** |
| **І**. | **Библиотечна дейност** |  |  |  |
| 1. | Обогатяване на библиотечния фонд | Постоянен | читалището | По проект |
| 2. | Мероприятия за повишаване на читателския интерес – представяне на нови книги, срещи-разговори, литературни четения, изложбени кътове с книги и др. | Постоянен | читалището | Собствени средства |
| 3. | Предоставяне на компютърни и интернет услуги за населението. | Постоянен | читалището | Собствени средства |
| 5. | Проучване, издирване и съхраняване на културно-историческото наследство на родния край. | Постоянен | читалището | Собствени средства |
| **ІІ.** | **Художествена самодейност** |  |  |  |
| 1. | Развиване и подпомагане дейността на съществуващите самодейни групи, клубове и кръжоци. | Постоянен | читалището | Собствени средства |
| 2. | Разкриване на нови форми на любителско творчество. | Постоянен | Читалището | Собствени средства |
| 4. | Съхраняване и популяризиране на местните обичаи и традиции от българския фолклор. | Постоянен | Читалището | Собствени средства |
| 5. | Запознаване на подрастващото поколение с местните традиции и празнично-обредния календар. | Постоянен | Читалището | Собствени средства |
| **ІІІ.** | **Повишаване на квалификацията и надграждане на знания** |  |  |  |
| 1. | Участия в обучения и срещи, организирани от външни организации. | Постоянен | Външни организации | Собствени средства |
| 2. | Организиране на обучения и семинари с подкрепата на партньори (по график) | Постоянен | Външни организации | С подкрепа на партньори |
| 3. | Участия в обучения по направления по програма „Глобални библиотеки-България”. | Постоянен | МК | Министерство на културата  Фондация”Глобални библиотеки” |
| 4. | Проучване на добри практики от водещи културни организации и възможности за тяхното прилагане. | Постоянен | Читалището | Собствени средства |
| 5. | Повишаване квалификацията на служителите в читалищата. | Постоянен | Читалището | Собствени средства  Донорска организация |
| **ІV.** | **Културни и образователни мероприятия** |  |  |  |
|  | Организиране и провеждане на мероприятия, свързани с общински, регионални и национални празници. | Постоянен | читалището | Собствени средства |
| 2. | Включване в инициативи, организирани от Община Провадия | Постоянен | Община Провадия | Община Провадия  Собствени средства |
| 3. | Провеждане на образователни инициативи с местното население и младите хора. | Постоянен | Читалищата | Собствени средства |
| 4. | Чествания на бележити дати и годишнини: |  | Читалището | Собствени средства |
| 5 | -Празник на с.Манастир-Великден-Среща на поколенията | !V. |  | спонсори |
| 6 | 24 май-Ден на Кирил и Методий-концерт | ХІ | Съвместно с ОУ с.Житница | собствени |
| 7 | -ДЕЦА-СЛЪНЦА | 1 ЮНИ | Съвместно с ЦДГ | собствени |
| 8 | Лято в библиотеката | юли | Съвместно с библиотеката гр.Девня | собствени |
| 9 | Лятна забава | 1.06-10.09 | Работа с деца през ваканцията | собствени |
| 10 | Храмов празник „Света Петка” | 14.10. | Съвместно с църковно настоятелство | собствени |
| 11 | Коледни и новогодишни тържества |  |  | собствени средства |
| **V** | **Разработване и реализиране на проекти** |  |  |  |
| 1. | Работа по проект „Глобални библиотеки-България“ | І-ХІІ |  |  |
| 2. | Участие в проекти на Министерството на културата | Постоянен | Читалищата |
| 3. | Разработване на проекти и кандидатстване по програми | Постоянен | Читалищата |  |
| **VІ.** | **Партньорства и популяризиране на дейността** |  |  |  |
| 1. | Създаване на партньорства с други културни организации, клубове, училища и детски градини, НПО, медиите, бизнеса и др. | Постоянен | Читалищата | Собствени средства |
| 2. | Популяризиране на образователни и културни прояви в местните медии.,социалните мрежи. | Постоянен | Читалищата | Собствени средства |

**VII.Материално – техническа база**

Материално-техническата база на читалищата включва сграден фонд, оборудването и обзавеждането на библиотеки, салони, зали и др.помещения.

|  |  |  |
| --- | --- | --- |
|  | ЗАДАЧИ И ДЕЙНОСТИ | СРЕДСТВА |
|  |  |  |

***VІ. Финансиране***

Обезпечаването на дейностите през 2021 г. ще се осъществява чрез финансиране от:

* Държавната субсидия, разпределена съгласно изискванията на ЗНЧ;
* Общинско финансиране
* Кандидатстване с проекти към Министерството на културата, европроекти и програми ;
* Други източници (наем на помещения, наеми, членски внос, дарения и др.

***VІІ. Заключителна част***

Изпълнението на Програмата ще даде възможност за реализация на набелязаните цели, задачи и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

Председател:/Д.Янева